OpenLLM-France/wikimedia huggingface dataset:
# Rhodeus laoensis

Rhodeus laoensis és una espècie de peix cipriniforme de la família dels ciprínids.

## Morfologia

Els mascles poden assolir els 4,7 cm de longitud total.

## Distribució geogràfica

Es troba a la conca del riu Mekong al seu pas per Laos.

## Referències

* 1 2 FishBase (anglès)
* ↑ Kottelat, M., 1998. Fishes of the Nam Theun and Xe Bangfai basins, Laos, with diagnoses of twenty-two new species (Teleostei: Cyprinidae, Balitoridae, Cobitidae, Coiidae and Odontobutidae). Ichthyol. Explor. Freshwat. 9(1):1-128.

## Bibliografia

* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* McAllister, D. E. A working list of fishes of the world (en anglès). Museu Nacional de Ciències Naturals, 1987.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Page, Lawrence M. & Burr, Brooks M. (1991): Freshwater Fishes, p. 131, Houghton Mifflin, Nova York, Estats Units. ISBN 0-395-91091-9.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Rhodeus haradai

Rhodeus haradai és una espècie de peix cipriniforme de la família dels ciprínids que es troba a Hainan (Xina).

## Referències

* ↑ Agassiz L. 1832. Untersuchungen über die fossilen Süsswasser-Fische der tertiären Formationen. Neues Jahrb. Mineral. Geol. Geogn. Petrefaktenk. v. 3. 129-138.
* ↑ BioLib (anglès)
* ↑ FishBase (anglès)

## Bibliografia

* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Kottelat, M., 1998. Fishes of the Nam Theun and Xe Bangfai basins, Laos, with diagnoses of twenty-two new species (Teleostei: Cyprinidae, Balitoridae, Cobitidae, Coiidae and Odontobutidae). Ichthyol. Explor. Freshwat. 9(1):1-128.
* McAllister, D. E. A working list of fishes of the world (en anglès). Museu Nacional de Ciències Naturals, 1987.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Page, Lawrence M. & Burr, Brooks M. (1991): Freshwater Fishes, p. 131, Houghton Mifflin, Nova York, Estats Units. ISBN 0-395-91091-9.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Reinard Fonoll

En Reinard Fonoll fou un mestre d'obres i escultor anglès del segle xiv.
Cap als anys trenta del segle xiv trobem documentada l'arribada a Catalunya de Reinard Fonoll, un artista d'Anglaterra que introduí el gòtic florit, però el seu estil innovador no tingué continuïtat. La seva aportació arquitectònica està força documentada, però la seva activitat escultòrica ha generat molta controvèrsia perquè només es basa en la recerca de les semblances en l'art anglès de l'època, com veiem en l'estudi de Josep Vives i Miret.

## Reial Monestir de Santa Maria de Santes Creus

El 3 de febrer de 1332 es redactà el contracte entre el mestre d'obres Reinard Fonoll i l'abat del monestir de Santes Creus per les obres del claustre i del refetor. Reinard Fonoll hi intervingué entre el 1332 i el 1341, edificà una bona part del claustre amb uns finestrals de grans dimensions i, potser, les claraboies.

## Santa Maria de Montblanc

Entre 1351 i 1362 treballa a Santa Maria de Montblanc. Tot i que potser fou durant més temps. El que sí que està documentat és que entre el 1352 i 1362 fou nomenat "magister operis" de l'església Santa Maria de Montblanc.

## Catedral de Tarragona

El 1362 sembla que va passar a ser arquitecte de la Catedral de Tarragona i, segons les fonts, ho fou fins al 1373, però segurament més enllà i tot. La seva intervenció fou durant la segona reforma gòtica de la catedral. Va ser una reforma espectacular i innovadora.

## Referències

* 1 2 3 4 L'Art gòtic a Catalunya. Arquitectura. Barcelona: Enciclopèdia catalana, 2002-2003, p. 3 v. ISBN 8441208875.
* ↑ Vives i Miret, Josep. Reinard des Fonoll : escultor i arquitecte anglès renovador de l'art gòtic a Catalunya (1321-1362)). Barcelona: Blume, 1969, p. 236.
* ↑ L'Art gòtic a Catalunya. Escultura. Barcelona: Enciclopèdia catalana, 2007, p. 3 v. ISBN 9788441208926.
# Richville

«Richville» té aquests significats:
* Richville (Minnesota), població dels Estats Units a l'estat de Minnesota.
* Richville (Nova York), població dels Estats Units a l'estat de Nova York.
# Richwiller

Richwiller (en alsacià Richwiller) és un municipi francès, situat a la regió del Gran Est, al departament de l'Alt Rin. L'any 2004 tenia 3.368 habitants.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 2.309 | 2.352 | 2.655 | 2.938 | 3.150 | 3.325 |

## Administració

Llista d'alcaldes :
| Període | Identitat |
| 1970-1983 | Victor Ganter |
| 1983-1989 | Henri Hagenbach |
| 1989-2008 | Philippe Schenini |
| 2008- | Vincent Hagenbach |
# Riu Limay

El Limay és un important riu del sud-oest de l'Argentina.
Neix a l'extrem oriental del llac Nahuel Huapi i recorre en forma serpentejant uns 500 km en direcció nord-est, sumant afluents com el Traful, el Pichileufú i el Collón Curá, fins a trobar-se amb el Neuquén, formant a la seva confluència el riu Negro.
El nom Limay és d'origen maputxe, el significat del qual és "riu clar, net".
El riu serveix de límit natural entre les província de Rio Negro i Neuquén. Les seves aigües són clares, i posseeix un important cabal (en mitjana 224 m³/segon). La seva conca té una àrea d'uns 63,700 km² i inclou la majoria dels rius i rierols de la conca de l'atlàntic a la regió, com també una extensa xarxa de llacs interconnectats (Nahuel Huapi, Correntoso, Moreno, Gutiérrez). El riu té una important població de truites, i és popular la pràctica de la pesca, i el descens en caiac i rai.
Donat que el Llac Nahuel Huapi es troba a 730 metres sobre el nivell del mar, s'han instal·lat al curs del Limay successius embassaments hidroelèctrics amb la finalitat d'aprofitar la força hidràulica disponible. Els embassaments són Alicurá, Piedra del Águila, El Chocón, Arroyito i Pichi Picún Leufú.
A les seves proximitats, i alimentada amb aigua del Limay, s'ha construït l'única planta d'aigua pesant de Sud-amèrica (ENSI), a la localitat d'Arroyito, província de Neuquén.
# Riu Lilongwe

El riu Lilongwe és un riu de Malawi que flueix per Lilongwe, la capital del país. El riu neix a la Reserva forestal de Dzalanyama a la frontera entre els districtes de Lilongwe i Dedza; transcorre al llarg d'uns 200 km de llargada, i desemboca al llac Malawi. El riu Lilongwe forma part de la conca hidrogràfica del Riu Zambezi.
El riu de Lilongwe és la principal font d'aigua per als residents de la ciutat homònima. A més, en el seu curs hi trobem la presa de Kamuzu, que li proporciona energia elèctrica.

## Referències

* ↑ «Lilongwe» (en anglès). Britannica. [Consulta: 19 maig 2024].
* 1 2 «Lilongwe, Malawi» (en anglès). ICLEI – Local Governments for Sustainability. [Consulta: 19 maig 2024].
* ↑ «Lilongwe». Gran Enciclopèdia Catalana. Barcelona: Grup Enciclopèdia Catalana.
# Riu de Cerdanya

Riu de Cerdanya és un municipi de la comarca de la Baixa Cerdanya.

## Geografia i medi físic

* Llista de topònims de Riu de Cerdanya (Orografia: muntanyes, serres, collades, indrets..; hidrografia: rius, fonts...; edificis: cases, masies, esglésies, etc).
Riu de Cerdanya està situat a la Baixa Cerdanya, a uns 1.100 m sobre el nivell del mar. El poble està envoltat de muntanyes de gran alçada.

## Climatologia

El municipi té un clima d'alta muntanya, amb hiverns molt freds i neu i amb estius suaus. La precipitació és abundant i els mesos d'hivern sol caure en forma de neu.

## Demografia

| 1996 | 1998 | 2000 | 2002 | 2004 | 2006 | 2008 | 2010 | 2012 | 2014 |
| 52 | 67 | 81 | 84 | 99 | 94 | 116 | 111 | 116 | 106 |
| 2016 | 2018 | 2020 | 2022 | 2024 | 2026 | 2028 | 2030 | 2032 | 2034 |
| 97 | 94 | 93 | 100 | - | - | - | - | - | - |
1990- : població de dret (més info.) :
El primer cens és del 1997, després de la desagregació de Bellver de Cerdanya.

## Història

Antigament anomenat Riu de Pedra, formava part del municipi d'Urús i Riu. En la divisió provincial del 1833, l'antic municipi va quedar partit pel mig: Urús, a la província de Girona, i Riu, a la província de Lleida. Va formar un municipi independent, amb el nom de Riu de Pendís, fins que el 1973 va ser agregat a Bellver de Cerdanya. El 1997 se'n va segregar, juntament amb el poble de Canals.

## Economia

L'economia del poble es basa principalment en l'agricultura i la ramaderia.

## Llocs d'interès

Església de Sant Joan Baptista.

## Fires i festes

Sant Joan i Cap d'Any.
Sant Joan: És la festa major del poble. A la nit es poden veure un munt de petards i, al mig de la plaça, una foguera. Com que és festa major, l'endemà al matí hi ha inflables i també una festa d'escuma per a la canalla. Un dels actes destacats de la festa és el Ball de les Rentadores, un ball que acaba amb una remullada col·lectiva de tots els assistents.
Cap d'Any: En aquesta festa es fa un sopar a l'Ajuntament i abans que sonin les campanades els participants pugen al campanar amb els grans de raïm a esperar que siguin les 12 per poder-se felicitar.

## Referències

* ↑ Jesús Burgueño, De la vegueria a la província, ISBN 84-232-0487-1
* ↑ Carrera Escudé, Manel. «Ball de les Rentadores». Festes.org. [Consulta: 2021].

## Vegeu també

* Escuts i banderes de la Cerdanya

## Enllaços externs

* Ajuntament de Riu de Cerdanya
* Informació de l'Institut d'Estadística de Catalunya
# Riu de Cornet

El riu de Cornet és un afluent del Llobregat que neix al terme de Gaià, als altiplans que limiten amb el Lluçanès i desemboca ja al terme de Sallent, en ple nucli urbà. Pren el nom del petit nucli de Cornet al terme de Sallent, per on passa, i té associada una vall amb el seu mateix nom. En el seu recorregut es troba la resclosa del Graner que constitueix una de les poques restes d'un conjunt de molins hidràulics que havien existit en tot el terme municipal de Sallent.

## Referències

* ↑ «Cornet | enciclopedia.cat». [Consulta: 25 setembre 2022].
* ↑ «Resclosa i Molí del Graner | Mapes de Patrimoni Cultural». [Consulta: 25 setembre 2022].
# Rigodon

Rigodon és una forma musical de dansa, amb compas binari de 2/4 o 2/2, originari de Provença i Llenguadoc. Es ballava a França des de l'època de Lluís XIII. També s'utilitzà en el ballet operístic i a la suite per a clavicèmbal a finals del segle xvii. Tot i que al segle xviii continua estant en voga, s'introdueix poques vegades en la suite tradicional, i en aquest cas s'intercala preferentment entre la sarabanda i la giga, i pot alternar amb un segon rigodon.
Rousseau menciona, sense gaire convicció, la hipòtesi que l'origen d'aquesta dansa es troba en un professor de ball de nom Rigaud, que en seria l'inventor.
Es troben exemples de rigodon al quart Concert royal de Couperin, a les Peces per a clavecí de Rameau o a Le tombeau de Couperin de Ravel.

## Referències

* 1 2 De Candé, Roland. Nuevo diccionario de la música. (I. Términos musicales) (en espanyol). Barcelona: Robinbook, 2002. ISBN 8495601281.
# Renald I de Gueldre

Renald I de Gueldre, anomenat el Barallós (nascut vers 1255, mort a Montfort el 9 d'octubre de 1326), fou comte de Gueldre i de Zutphen de 1271 a 1326 i duc de Limburg de 1279 a 1288. Era fill d'Otó II, comte de Gueldre i de Zutphen, i de Felipa de Dammartin.
Va succeir al seu pare el 10 de gener de 1271 i es va casar el 1276 amb Ermengarda, duquessa de Limburg, filla del duc Walerà IV de Limburg i de Judit de Clèveris. No van tenir fills i Ermengarda va morir el juny de 1283. Renald va obtenir de l'emperador Rodolf I d'Habsburg el poder conservar Limburg a títol vitalici. Però Adolf V, comte de Berg i cosí germà d'Ermengarda, va reivindicar la successió de la seva cosina. No sentint-se pas amb prou força per fer valer les seves pretensions, va vendre els seus drets al duc Joan I de Brabant. Va seguir una guerra entre Joan de Brabant i el clan dels Limburg-Luxemburg, que va acabar amb la derrota de Worringen, el 5 de juny de 1288. Renald, capturat per Godofreu de Brabant hagué de renunciar al ducat de Limburg el 15 d'octubre de 1289 i en compensació fou fet duc de Gueldre (reconegut ducat el 1238).
Es va tornar a casar a Namur el 3 de juliol de 1286 amb Margarita de Flandes († 1329), filla de Guiu de Dampierre, comte de Flandes i d'Isabel de Luxemburg, i esdevingué així el cunyat de Joan I de Brabant, espòs d'una altra Margarita de Flandes. Va tenir cinc fills:
* Margarita (1290 † 1332), casada l'any 1305 amb Thierry VIII (1291 † 1346), duc de Clèveris
* Renald II (1295 † 1343), duc de Gueldre
* Guiu, mort després de 1315
* Isabel († 1354), abadessa de Colònia
* Felipa († 1352), monja a Colònia
El comtat de Gueldre havia estat hipotecat amb el comte de Flandes per finançar la guerra contra el Brabant, i va haver de sanejar les seves finances per regular el deute, cosa que va aconseguir el 1293. El 1317 va donar suport a Frederic el Bell, elegit emperador en competència amb Lluís IV de Baviera.

## Referències

* Traducció de l'article de la Wikipèdia en alemany « Rainald I. (Geldern) »
* Genealogia dels comtes de Gueldre
# Reserva Nacional de Chimanimani

La Reserva Nacional de Chimanimani és una àrea protegida creada en 2003 a la província de Manica, a Moçambic. En conjunció amb el Parc Nacional de Chimanimani a Zimbabwe forma el Parc Transfrontererer Chimanimani.

## Referències

* ↑ Briggs, Philip. Mozambique. Bradt Travel Guides, 2014, p. 221-222. ISBN 1841624969.
# Reserva Nacional de Gilé

La Reserva Nacional de Gilé és una reserva nacional de Moçambic. Està situada al nord-est de la província de Zambézia al districte de Gilé i al districte de Pebane.

## Enllaços externs

* Reserva Nacional de Gilé Arxivat 2017-05-28 a Wayback Machine. a visitmozambique.net
# Reserva Nacional del Canyó del Riu Little

La Reserva Nacional del Canyó del Riu Little (Little River Canyon National Preserve) protegeix els recursos naturals, recreatius i culturals del Canyó del Riu Little localitzat al nord-est d'Alabama (Estats Units). Comtat de Cherokee Comtat de DeKalb Una varietat d'afloraments i penya-segats rocosos crea un ambient únic per a diverses espècies amenaçades i en perill d'extinció i per realitzar activitats esportives, com el caiac i l'escalada de roques. A diferència del cas d'un parc nacional, a la reserva es permeten la caça i la pesca.

## Vegeu també

* Llista de les unitats oficials del National Park Service

## Referències

* ↑ «U.S. Board on Geographic Names». U.S. Geological Survey. [Consulta: 6 gener 2015].
* ↑ The National Parks: Index 2009–2011. GPO [Consulta: 6 gener 2015].

## Enllaços externs

* Web oficial (anglès) (castellà)
# Richie Hawtin

Richard «Richie» Hawtin (Banbury, Oxfordshire, 4 de juny de 1970) és un músic i discjòquei canadenc. Guanyador tres vegades del Best Techno DJ Awards, es va implicar en la segona onada del techno de Detroit a principis dels anys 1990, i ha estat un dels principals exponents del minimal techno des de mitjans dels anys 1990.
Es va fer conegut pels seus enregistraments amb els àlies de Plastikman i F.U.S.E. Amb aquest va llançar el seu àlbum de debut Dimension Intrusion (1993) dins de la sèrie Artificial Intelligence de Warp Records. El 1990, Hawtin i John Acquaviva van fundar el segell discogràfic Plus 8, que van batejar amb el nom de la funció d'ajust del to de la seva platina giradiscs. El 1998, Hawtin va crear M-nus Records. L'estiu de 2012, Hawtin va presentar per primera vegada ENTER., un esdeveniment experimental a la discoteca Space Eivissa. El 2016, Hawtin va fundar la seva pròpia empresa tecnològica anomenada PLAYdifferently i va presentar el mesclador d'àudio MODEL 1, codissenyat amb Andy Rigby-Jones.

## Discografia
### Àlbums

* F.U.S.E.: Dimension Intrusion, 1993
* Plastikman: Sheet One, 1993
* Richie Hawtin: From Within, 1994 (with Pete Namlook)
* Plastikman: Recycled Plastik, 1994
* Plastikman: Musik, 1994
* Richie Hawtin: From Within 2, 1995 (with Pete Namlook)
* Plastikman: Sickness (EP), 1997
* Richie Hawtin: From Within 3, 1997 (with Pete Namlook)
* Concept 1: 96:CD, 1998
* Concept 1: 96:VR, 1998 (remixed by Thomas Brinkmann)
* Plastikman: Consumed, 1998
* Plastikman: Artifakts [bc], 1998
* Plastikman: Closer, 2003
* Plastikman to the power of 9: Kompilation, 2010
* Plastikman: Arkives 1993 - 2010, 2010
* Plastikman: EX, 2014 (UK Dance #16)
* Richie Hawtin: From My Mind To Yours, 2015
* Richie Hawtin: Time Warps (EP), 2020

## Referències

* ↑ «Richie Hawtin Bio, Music, News & Shows». DJZ.com. Arxivat de l'original el 30 març 2013. [Consulta: 13 març 2013].
* ↑ Reynolds, Simon. Generation Ecstasy. London: Routledge, 1999. 225-226. ISBN 0-4159-2373--5
* ↑ "ten weeks of silence". richiehawtin.com. Retrieved on March 6, 2009.
* ↑ «ENTER the Void, Richie Hawtin and Ibiza». xlr8r.com. Arxivat de l'original el 7 abril 2014. [Consulta: 2 abril 2014].
* ↑ «Richie Hawtin Unveils MODEL 1 Mixer From His PLAYdifferently Line» (en anglès). [Consulta: 5 juliol 2021].
# Rosalia Lombardo

Rosalia Lombardo (Palerm, 13 de desembre de 1918 - Palerm, 6 de desembre de 1920) va ser una xiqueta siciliana que va morir d'una pneumònia a causa de la grip espanyola, una setmana abans del seu segon aniversari. El pare de Rosalia, Mario Lombardo, en dol la seva mort, va demanar a Alfredo Salafia, un embalsamador, que conservés les seves restes. De vegades és anomenada "La bella dorment", el seu va ser un dels últims cadàvers ingressats a les catacumbes dels caputxins de Palerm a Sicília.

## Referències

* ↑ Panzer, Stephanie; Gill-Frerking, Heather; Wilfried, Rosendahl; Zink, Albert R.; Piombino-Mascali, Dario «Multidetector CT investigation of the mummy of Rosalia Lombardo (1918-1920)» (en anglès). Annals of Anatomy, 2013. DOI: https://doi.org/10.1016/j.aanat.2013.03.009. PMID: 23725823.
* ↑ National Geographic. Febrer 2009. p. 124..
# Saint-Coulomb

Saint-Coulomb (en bretó Sant-Kouloum) és un municipi francès, situat a la regió de Bretanya, al departament d'Ille i Vilaine. L'any 2006 tenia 2.306 habitants.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 1.390 | 1.542 | 1.611 | 1.746 | 1.938 | 799 |
| Des de 1962: població sense dobles comptes ||||||

## Administració

Llista d'alcaldes :
| Període | Identitat | Partit |
| 1922-1935 | Jean Collin | |
| 1935-1945 | Louis Esnoul | |
| 1945-1981 | Louis Frémont | |
| 1981- | Jean Mainguené | UMP |
# Rhône-Poulenc

Rhône-Poulenc és una companyia química i farmacèutica francesa.

## Història

Aquesta companyia va ser fundada l'any 1928 a ravés de la fusió de Société des Usines Chimiques du Rhône de Lyon i Établissements Poulenc Frères de París fundada per Étienne Poulenc, un farmacèutic del segle xix i augmentada pels seus fills Emile i Camille Poulenc (1864–1942). L'any 1950 aquesta companyia sintetitzà la clorpromazina que va ser venuda a Smith, Kline & French (avui part de GlaxoSmithKline) qui comercialitzà el medicament sota el nom de Thorazine. El gener de 1999, Rhône-Poulenc es fusionà amb Hoechst AG per formar Aventis. El 2004, Aventis es fusionà amb Sanofi-Synthélabo formant Sanofi-Aventis, la tercera companyia farmacèutica més gran del món.
El 1997, la divisió química de Rhône-Poulenc se separà en una companyia anomenada Rhodia. La divisió agrícola de Rhône-Poulenc, coneguda com a Aventis CropScience després de la fusió amb Hoechst, va ser venuda a la companyia Bayer el 2002.
Rhône-Poulenc va fundar el premis Rhône-Poulenc Prizes, actualment coneguts com els Royal Society Prizes for Science Books.
$^{[1]}$ Nota:- Emile Poulenc era el pare del compositor francès Francis Poulenc.

## Bibliografia

* Chauveau, Sophie. 1999. L'invention pharmaceutique : la pharmacie française entre l'Etat et la société au XXe siècle. Le Plessis-Robinson: Sanofi-Synthélabo.

## Notes

* ↑ Whitaker, Robert. Mad in America. Perseus (Basic Books), 2002, p. 142. ISBN 978-0-465-02014-0.
# Rich Square

Rich Square és una població dels Estats Units a l'estat de Carolina del Nord. Segons el cens del 2000 tenia 931 habitants.

## Demografia

Segons el cens del 2000, Rich Square tenia 931 habitants, 395 habitatges i 259 famílies. La densitat de població era de 127,5 habitants per km².
Dels 395 habitatges en un 24,8% hi vivien nens de menys de 18 anys, en un 45,1% hi vivien parelles casades, en un 16,7% dones solteres, i en un 34,2% no eren unitats familiars. En el 31,4% dels habitatges hi vivien persones soles el 16,2% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,36 i el nombre mitjà de persones que vivien en cada família era de 2,95.
Per edats la població es repartia de la següent manera: un 22,4% tenia menys de 18 anys, un 5,9% entre 18 i 24, un 24,8% entre 25 i 44, un 26,3% de 45 a 60 i un 20,5% 65 anys o més.
L'edat mediana era de 43 anys. Per cada 100 dones de 18 o més anys hi havia 71,5 homes.
La renda mediana per habitatge era de 22.656 $ i la renda mediana per família de 30.000 $. Els homes tenien una renda mediana de 27.083 $ mentre que les dones 19.135 $. La renda per capita de la població era de 13.079 $. Entorn del 15,5% de les famílies i el 19% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Rich Square». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 9 agost 2010].
* ↑ «Geographic Comparison Table- Rich Square». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 9 agost 2010].